Gimnazijo je obiskoval v Kamniku, kjer je leta 1953 v prvi generaciji kamniških maturantov opravil zaključne izpite. Študij je nadaljeval na Univerzi v Ljubljani in leta 1960 diplomiral na fakulteti za rudarstvo metalurgijo in kemijsko tehnologijo ter 1973 doktoriral na Montanistični visoki šoli v Leobnu. Med leti 1960 do 1964 je bil vodja tehnologije v livarni tovarne Titan v Kamniku, nato se je zaposlil na Fakulteti za naravoslovje in tehnologijo v Ljubljani kjer je bil leta 1976 izvoljen za docenta, 1986 izrednega in 1992 za rednega profesorja na katedri za livarstvo. Leta 2011 mu je bil dodeljen naziv zaslužnega profesorja. Pokopan je v družinskem grobu na kamniških Žalah.

Na otoku se danes nahaja mornariška letalska baza japonske mornarice. Letalska steza je dolga 2650 m, široka pa je 60 m. Letalska baza je zadolžena za nadzor zračnega prostora, reševanje ter oskrbo letal. Bazo občasno uporablja tudi ameriška mornarica.

Macintosh je dobil ime po McIntoshu, najljubši vrsti jabolk enega izmed razvijalcev Jeffa Raskina. Prvi Macintosh je na trg prišel 24. januarja 1984, s spremljajočo reklamo »1984«. Bil je eden prvih osebnih računalnikov z grafičnim uporabniškim vmesnikom in miško. Prodali so več kot 2 milijona računalnikov.

Leta 1997 je bil sprejet v Mednarodni hokejski hram slavnih, leta 2002 v Slovaški hokejski hram slavnih, leta 2004 pa še v Češki hokejski hram slavnih.

Budim je bil konec leta 1703 razglašen za svobodno kraljevo mesto in leta 1784 ponovno postal madžarska prestolnica. Leta 1873 se je s Pešto in Óbudo združil v današnjo Budimpešto.

Valira (grško Βαλύρα, izgovorjava Valira) je naselje na jugu Grčije. Je sedež občine Ithomi in leži na polotoku Peloponez. Mesto se nahaja v bližini antičnega mesta Messene in 18 km severno zahodno od mesta Kalamata in 177 km jugozahodno od Aten. Po štetju iz leta 2011 v naselju živi 843 prebivalcev.

Bismarckov model zdravstvenega varstva je model zdravstvenega varstva, ki temelji na načelih obveznega, z zakonom predpisanega javnega zavarovanja, področjem zavarovanja pa nato avtonomno upravljajo predstavniki delodajalcev in zavarovanih oseb. Leta 1889 ga je ustanovil nemški kancler Otto von Bismarck. Po tem sistemu je urejeno zdravstveno varstvo tudi v Sloveniji.

Ivan Nikitovič Kožedub (ukrajinsko Іван Микитович Кожедуб, rusko Иван Никитович Кожедуб), sovjetski maršal in letalski as ukrajinskega rodu, * 8. junij 1920, Obražejevka (Ukrajinska SSR), † 12. avgust 1991.